Príloha č. 6 Podmienky účasti

**Podmienky účasti**

**1. Osobné postavenie**

* 1. Uchádzač musí spĺňať podmienky účasti uvedené v § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon"). Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa § 32 ods. 4 a 5 zákona. Podľa § 32 ods. 1 písm. e) zákona musí uchádzač preukázať, že je oprávnený uskutočňovať stavebné práce/poskytovať služby, ktoré sú predmetom tejto zákazky. Súčasne sa požaduje trestná bezúhonnosť právnickej osoby, podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.
  2. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.
  3. Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.
  4. Zápis v zozname podnikateľov vykonaný podľa zákona účinného do 17. apríla 2016 (zákon č. 25/2006 Z. z.) je zápisom do zoznamu hospodárskych subjektov v rozsahu zapísaných skutočností.
  5. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona. Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.
  6. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.
  7. Uchádzač preukáže osobné postavenie za každú inú osobu podľa § 33 ods. 2 zákona a podľa § 34 ods. 3 zákona a za každého subdodávateľa, ktorého uvedie vo svojej ponuke.

**2. Finančné a ekonomické postavenie**

Podmienky účasti vo verejnom obstarávaní podľa § 33 zákona týkajúce sa finančného a ekonomického postavenia:

2.1. podľa § 33 ods. 1 písm. a) zákona - vyjadrením banky alebo pobočky zahraničnej banky,

2.2. podľa § 33 ods. 1 písm. d) zákona - prehľadom o celkovom obrate za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

VŠEOBECNÉ INFORMÁCIE:

Hospodársky subjekt môže predbežne nahradiť doklady na preukázanie splnenia podmienok účasti určené obstarávateľom jednotným európskym dokumentom v zmysle § 39 zákona o verejnom obstarávaní. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na <http://www.uvo.gov.sk/jednotny-europsky-dokument-pre-verejne-obstaravanie-553.html>

Uchádzač môže na preukázanie finančného a ekonomického postavenia využiť finančné zdroje inej osoby v zmysle § 33 ods. 2 zákona.

Skupina dodávateľov preukazuje splnenie podmienok účasti vo verejnom obstarávaní týkajúcich sa finančného a ekonomického postavenia spoločne.

Na prepočet ostatnej meny sa prepočítajú ceny na eur podľa priemerného ročného kurzu ECB (Európskej centrálnej banky) za príslušný kalendárny rok.

V prípade, ak uchádzač nedokáže z objektívnych dôvodov poskytnúť na preukázanie ekonomického a finančného postavenia dokument určený verejným obstarávateľom, tak postupuje podľa § 33 ods. 4 zákona.

**Minimálna požadovaná úroveň štandardov:**

Pre obe časti zákazky:

**2.1.** Uchádzač predloží vyjadrenie banky alebo pobočky zahraničnej banky, v ktorej má vedený účet, o solventnosti a schopnosti plniť finančné záväzky - nie staršie ako 3 mesiace od vyhlásenia verejného obstarávania vo Vestníku verejného obstarávania. V predmetnom vyjadrení banka potvrdí, že:

- uchádzač nie je v nepovolenom debete,

- v prípade splácania úveru dodržuje splátkový kalendár.

V prípade, že uchádzač má vedené účty vo viacerých bankách, predloží informáciu od každej z nich. Uchádzač zároveň predloží aj čestné vyhlásenie v originálnom vyhotovení podpísané osobou oprávnenou konať v mene uchádzača o tom, že v iných bankových inštitúciách nemá vedené peňažné účty.

**Odôvodnenie primeranosti podmienky účasti:**

*V súlade s § 33 ods. 1 písm. a) zákona požaduje verejný obstarávateľ predložiť vyjadrenie banky/bánk o schopnosti plniť si finančné záväzky. Toto vyjadrenie banky/bánk je žiadané z dôvodu overenia solventnosti a kredibility uchádzača.*

**2.2.** Uchádzač predloží čestné vyhlásenie podpísané osobou oprávnenou konať v mene uchádzača, v ktorom uvedie celkový obrat za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti. Uchádzač zároveň predloží z účtovnej závierky kópiu výkazov ziskov a strát, alebo kópiu výkazov príjmov a výdavkov, za požadované roky. Verejný obstarávateľ akceptuje aj predloženie informácie, že dokument bol zverejnený v Registri účtovných závierok na stránke [www.registeruz.sk](http://www.registeruz.sk). Minimálny celkový obrat za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti musí byť v min. výške:

- pre 1. časť zákazky: 30 000,00 EUR súhrne za všetky požadované hospodárske roky;

- pre 2. časť zákazky: 150 000,00 EUR súhrne za všetky požadované hospodárske roky.

V prípade, že doklady predkladá uchádzač so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch, ktorými preukazuje splnenie podmienok účasti v pôvodnom jazyku a súčasne musia byť úradne preložené do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku.

Ak uchádzač so sídlom mimo Slovenskej republiky z objektívnych dôvodov nevie predložiť takto overené doklady, predloží o tejto skutočnosti čestné vyhlásenie aj s uvedením objektívneho dôvodu, v ktorom bude zároveň uvedená aj výška obratu za príslušné hospodárske roky.

Na vyčíslenie uvedených obratov sa pri prepočte inej meny na menu euro použije kurz Európskej centrálnej banky platný v deň odoslania tejto výzvy na predkladanie ponúk na uverejnenie vo Vestníku verejného obstarávania.

**Odôvodnenie primeranosti podmienky účasti:**

*V súlade s § 33 ods. 1 písm. d) zákona požaduje verejný obstarávateľ predložiť prehľad o celkovom obrate (čestné vyhlásenie) a výkazy ziskov a strát alebo výkazy o príjmoch a výdavkoch za posledné 3 hospodárske roky. Tieto doklady požaduje predložiť za účelom získania informácií o obratoch uchádzačov a ďalších relevantných informácií o finančnom a ekonomickom postavení uchádzačov, ktoré sú nevyhnutné na posúdenie ich finančnej a ekonomickej kondície a schopnosti realizovať zákazku. Verejný obstarávateľ stanovil minimálny požadovaný celkový obrat za posledné 3 roky po dôkladnom posúdení a primerane k typu, charakteru, finančnému objemu a dĺžke realizácie zadávanej zákazky tak, aby na jednej strane vybral zhotoviteľa schopného realizovať predmetnú zákazku, no na druhej strane neprimerane neobmedzil otvorenú hospodársku súťaž. Stanovenie minimálneho požadovaného obratu uchádzača je nevyhnutné pre výber zmluvného partnera, garantujúceho plynulú a bezproblémovú realizáciu zákazky bez zbytočných prieťahov a jej úspešné dokončenie v zmluvne dohodnutom termíne.*

**Všeobecné informácie k preukázaniu splnenia podmienok účasti podľa § 33 zákona:**

V prípade, že uchádzač využije na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí preukázať splnenie podmienky účasti týkajúce sa osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti podľa tohto bodu súťažných podkladov za všetkých členov skupiny spoločne.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich postavenie podľa § 33 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Vyžaduje sa predloženie originálov alebo úradne osvedčených kópií všetkých dokladov uvedených podľa tohto bodu týchto súťažných podkladov.

**3. Technická spôsobilosť alebo odborná spôsobilosť**

Podmienky účasti vo verejnom obstarávaní podľa § 34 zákona týkajúce sa technickej alebo odbornej spôsobilosti:

- pre 1. časť zákazky:

3.1.1 § 34 ods. 1 písm. a) zákona,

- pre 2. časť zákazky:

3.2.1 § 34 ods. 1 písm. b) zákona,

3.2.2 § 34 ods. 1 písm. g) zákona,

3.2.3 § 34 ods. 1 písm. h) zákona vo väzbe na § 36 zákona.

- pre 1. časť zákazky:

**3.1.1** § 34 ods. 1 písm. a) zákona – verejný obstarávateľ požaduje predložiť zoznamom poskytnutých služieb za predchádzajúce tri roky od vyhlásenia verejného obstarávania vo Vestníku verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

- pre 2. časť zákazky:

**3.2.1** § 34 ods. 1 písm. b) zákona – verejný obstarávateľ požaduje predložiť zoznam stavebných prác za predchádzajúcich 5 rokov od vyhlásenia verejného obstarávania vo Vestníku verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Minimálna požadovaná úroveň štandardov:**

- pre 1. časť zákazky:

**3.1.1** Splnenie vyššie uvedeného uchádzač preukáže predložením zoznamu poskytnutých služieb za predchádzajúce tri roky od vyhlásenia verejného obstarávania vo Vestníku verejného obstarávania, potvrdzujúce realizáciu služieb rovnakého alebo obdobného charakteru ako je predmet zákazky, t.j.:

- zoznam záhradníckych služieb, pričom zmluvná cena zákaziek/referencií alebo ekvivalentného/ekvivalentných dokladu/dokladov musí byť v minimálnej súhrnnej hodnote 25 000,00 EUR bez DPH.

- pre 2. časť zákazky:

**3.2.1** Splnenie vyššie uvedeného uchádzač preukáže predložením zoznamu stavebných prác za predchádzajúcich 5 rokov od vyhlásenia verejného obstarávania vo Vestníku verejného obstarávania, potvrdzujúce realizáciu stavebných prác rovnakého alebo obdobného charakteru ako je predmet zákazky, t.j.:

- zoznam stavebných prác na stavbe chodníkov alebo rekonštrukcií asfaltových povrchov, pričom zmluvná cena stavebných prác/ zákaziek/ referencií alebo ekvivalentného/ ekvivalentných dokladu/ dokladov musí byť v minimálnej súhrnnej hodnote 130 000,00 EUR bez DPH.

Zo zoznamu poskytnutých služieb, resp. zrealizovaných stavebných prác /zákaziek/ referencií predloženého uchádzačom, musia vyplývať vyššie uvedené požiadavky, a to tak po formálnej ako aj obsahovej stránke. Ak odberateľom bol verejný obstarávateľ alebo obstarávateľ podľa tohto zákona, súčasťou zoznamu poskytnutých služieb, resp. zrealizovaných stavebných prác/ zákaziek/ referencií musia byť referencia/ referencie alebo ekvivalentný/ ekvivalentné doklad/ doklady v súlade so zákonom.

**Odôvodnenie primeranosti podmienky účasti:**

*3.1.1 Stanovená predmetná podmienka účasti (podľa § 34 ods. 1 písm. a) zákona) vyplýva z potreby preukázania minimálnych praktických skúseností uchádzača s realizáciou služieb rovnakého alebo obdobného charakteru ako je tento predmet zákazky. Celková hodnota požadovaných referencií vychádza z predpokladanej hodnoty zákazky a náročnosti obstarávaných služieb. Podmienka účasti je primeraná a jej potreba vyplynula z dôvodu overenia skutočnosti, či uchádzači disponujú dostatočnými skúsenosťami s úspešnou realizáciou rovnakých alebo podobných zákaziek. Preukázanie úspešnej realizácie zákazky/ zákaziek vedie k výberu zhotoviteľa, garantujúceho profesionálnu, plynulú a bezproblémovú realizáciu zákazky bez zbytočných prieťahov a jej úspešné dokončenie v zmluvne dohodnutom termíne.*

*3.2.1 Stanovená predmetná podmienka účasti (podľa § 34 ods. 1 písm. b) zákona) vyplýva z potreby preukázania minimálnych praktických skúseností uchádzača s realizáciou stavebných prác rovnakého alebo obdobného charakteru ako je tento predmet zákazky. Celková hodnota požadovaných referencií vychádza z predpokladanej hodnoty zákazky a náročnosti obstarávaných stavebných prác. Podmienka účasti je primeraná a jej potreba vyplynula z dôvodu overenia skutočnosti, či uchádzači disponujú dostatočnými skúsenosťami s úspešnou realizáciou rovnakých alebo podobných zákaziek. Preukázanie úspešnej realizácie zákazky/ zákaziek vedie k výberu zhotoviteľa, garantujúceho profesionálnu, plynulú a bezproblémovú realizáciu zákazky bez zbytočných prieťahov a jej úspešné dokončenie v zmluvne dohodnutom termíne.*

- pre 2. časť zákazky:

**3.2.2** § 34 ods. 1 písm. g) zákona – verejný obstarávateľ požaduje predložiť údaje o vzdelaní a odbornej praxi alebo o odbornej kvalifikácii riadiacich zamestnancov, osobitne osôb zodpovedných za riadenie stavebných prác.

Verejný obstarávateľ požaduje:

- min. 1 osoba zodpovedná za vedenie stavebných prác:

a) minimálne 3 roky odbornej praxe stavbyvedúceho,

b) minimálne 1 skúsenosť v pozícii stavbyvedúceho pri rekonštrukcii asfaltových povrchov alebo uskutočnení stavebných prác na stavbe chodníkov v minimálnej investičnej hodnote 130 000,00 EUR bez DPH.

Splnenie požadovaných predpokladov uchádzač preukáže predložením:

I) profesijného životopisu stavbyvedúceho,

II) úradne overenej kópie dokladu o odbornej spôsobilosti stavbyvedúceho na vybrané činnosti podľa zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (resp. ekvivalentnej legislatívy pôvodu odborne spôsobilej osoby, prípadne uchádzača),

III) zoznamu stavebných prác, na ktorých pôsobil v pozícii stavbyvedúci, ktorým dokladuje min. 1 skúsenosť podľa písm. b) tohto bodu.

**Odôvodnenie primeranosti podmienky účasti:**

*3.2.2* *Stanovená podmienka účasti podľa § 34 ods. 1 písm. g) zákona, podľa ktorej požaduje verejný obstarávateľ predložiť údaje o vzdelaní a odbornej praxi osôb, je nevyhnutná pre zabezpečenie vedenia a realizácie stavebných prác osobami s dostatočnými skúsenosťami z vedenia a realizácie stavebných prác, približujúcich sa svojou povahou zadávanej zákazke.*

- pre 2. časť zákazky:

**3.2.3** § 34 ods. 1 písm. h) zákona vo väzbe na § 36 zákona – verejný obstarávateľ požaduje predložiť úradne overenú kópiu platného certifikátu systému environmentálneho manažérstva zodpovedajúceho EN ISO 14 001. Verejný obstarávateľ uzná aj rovnocenné certifikáty vydané orgánmi z členských štátov, resp. prijme aj iné dôkazy predložené uchádzačom o zabezpečení systému environmentálneho manažérstva, avšak musia byť rovnocenné opatreniam na zabezpečenie environmentálneho manažérstva podľa požiadaviek na vystavenie príslušného certifikátu.

**Odôvodnenie primeranosti podmienky účasti:**

*3.2.3**Verejný obstarávateľ požaduje doklad podľa § 34 ods. 1 písm. h) zákona vo väzbe na § 36 zákona, a to striktne vo vzťahu k predmetu zákazky, vo väzbe na preukázanie technickej alebo odbornej spôsobilosti, s cieľom dosiahnuť čestnú hospodársku súťaž medzi kvalifikovanými zhotoviteľmi. Podmienka účasti je primeraná a jej potreba vyplynula z dôvodu overenia si skutočnosti potvrdzujúce splnenie noriem na systém environmentálneho manažérstva uchádzačmi.*

**Všeobecné informácie k preukázaniu splnenia podmienok účasti podľa § 34 zákona:**

Uchádzač môže na preukázanie technickej alebo odbornej spôsobilosti využiť technické alebo odborné kapacity inej osoby, bez ohľadu na ich právny vzťah v čase podania ponuky. V takom prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa technickej alebo odbornej spôsobilosti za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania tejto výzvy na predkladanie ponúk na uverejnenie vo Vestníku verejného obstarávania.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Vyžaduje sa predloženie originálov alebo úradne osvedčených kópií všetkých dokladov uvedených podľa tohto bodu okrem referencií vystavených v súlade s § 12 ods. 2 zákona.

JEDNOTNÝ EURÓPSKY DOKUMENT

Splnenie podmienok účasti môže uchádzač alternatívne preukázať aj spôsobom podľa § 39 zákona, t.j. uchádzač môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (JED).

Vo formulári JED podľa súťažných podkladov uchádzač vyplní nasledovné časti:

a) časť II – A, B a C,

b) časť III – A, B, C a D

c) časť IV – α (Globálny údaj pre všetky podmienky účasti)

d) časť VI.

Uchádzač uvedie v JED všetky relevantné informácie požadované verejným obstarávateľom, uvedené v tejto prílohe č. 6 súťažných podkladov, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie:

<https://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>, okrem časti I. označenej ako „Informácie týkajúce sa postupu verejného obstarávania a verejného obstarávateľa alebo obstarávateľa“ (pokiaľ uchádzač použije JED uvedený v prílohe č. 4 týchto súťažných podkladov).

Ak sú požadované doklady na preukázanie splnenia podmienok účasti priamo a bezplatne prístupné v elektronických databázach, uchádzač v príslušnej časti JED-u uvedie aj informácie potrebné na prístup do týchto elektronických databáz, najmä internetovú adresu príslušnej elektronickej databázy, akékoľvek identifikačné údaje a súhlasy potrebné na prístup do príslušnej databázy.

Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.

Uchádzač, ktorý sa verejného obstarávania zúčastňuje samostatne a ktorý nevyužíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží jeden JED.

Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní, podpíše a predloží JED za seba spolu s vyplneným/ vyplnenými, podpísaným/ podpísanými samostatným/ samostatnými JED, ktorý/ ktoré obsahujú príslušné informácie a podpis každej z osôb, ktorých zdroje a/ alebo kapacity využíva uchádzač na preukázanie splnenia podmienok účasti v tomto verejnom obstarávaní.

V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov spolu s ich podpismi.

Formulár JED je súčasťou súťažných podkladov ako ich Príloha č. 4 týchto súťažných podkladov.

Pre vyplnenie a opätovné použitie JED-u je možné využiť aj bezplatnú e-službu Európskej komisie poskytujúcu elektronickú verziu tohto formuláru:

<https://ec.europa.eu/growth/tools-databases/espd/filter?lang=sk>.

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne požiadať uchádzača o predloženie dokladu alebo dokladov nahradených JED. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.